নগাঁও জিলাৰ চামগুৰি আৰক্ষী থানাৰ অন্তৰ্গত চামগুৰি ছোৱালী হাইস্কুলৰ এগৰাকী ছাত্ৰীক বিদ্যালয় ছুটিৰ পিছত ঘৰলৈ গৈ থকা অৱস্থাত কোনো দুৰ্বৃত্তই অপহৰণ কৰা কাণ্ডয়ে সমগ্ৰ অঞ্চলতে তীব্ৰ চাঞ্চল্যৰ সৃষ্টি কৰিছে।
প্ৰাপ্ত তথ্য মতে কালি নিশা বাজিয়াগাঁৱৰ নিবাসী ৰজব আলীয়ে কন্যাৰ অপহৰণ কাণ্ডৰ এজাহাৰ চামগুৰি আৰক্ষী থানাত দাখিল কৰাতহে আজি সমগ্ৰ ঘটনা পোহৰলৈ আহিছে।
ৰজব আলীয়ে এজাহাৰত উল্লেখ কৰা মতে চামগুৰি ছোৱালী হাইস্কুলৰ নৱম মান শ্ৰেণীৰ ছাত্ৰী তথা কন্যাই শুকুৰবাৰে তিনি বজাত স্কুল ছুটি হোৱাৰ পিছত ঘৰলৈ গৈ থকা অৱস্থাত বাজিয়াগাৱঁৰ পৰা এজন দুৰ্বৃত্তই অপহৰণ কৰে।
আনহাতে এই ঘটনাৰ মূল অপৰাধী বুলি এজাহাৰত উল্লেখ কৰে চামগুৰি থানাৰ অন্তৰ্গত কনুৱামাৰী গাৱঁৰ হেলাল উদ্দিনৰ পুত্ৰ নুৰ মহমদক।
বৰ্তমান চামগুৰি আৰক্ষীয়ে পিতৃৰ এজাহাৰৰ ওপৰত ভিত্তি কৰি ৫৯১/১৮ নম্বৰত গোচৰ ৰুজু কৰি ঘটনা সন্দৰ্ভত তদন্ত অব্যাহত ৰাখিছে যদিও বৰ্তমান পৰ্যন্ত ছাত্ৰী গৰাকীৰ লগতে অপহৰণকাৰীৰো কোনো সম্ভেদ উলিয়াবলৈ আৰক্ষী সক্ষম হোৱা নাই।
হত্যাৰ পিছত স্বামীৰ দেহ ২২ টুকুৰাকৈ কাটি নিশাৰ অন্ধকাৰত পেলাই দিছিল চহৰৰ বিভিন্ন প্ৰান্তত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
